Οι ακτοπλοϊκές εταιρείες, όπως και οι αεροπορικές εταιρείες, έχουν ορίσει ένα συγκεκριμένο χρονικό πλαίσιο εντός του οποίου οι επιβάτες μπορούν να κάνουν check-in διαδικτυακά. Για τις περισσότερες ακτοπλοϊκές εταιρείες στην Ελλάδα, το online check-in είναι διαθέσιμο 48 ώρες πριν από την αναχώρηση.
Στις ισπανικές ακτοπλοϊκές εταιρείες συχνά μπορείτε να κάνετε check-in και νωρίτερα. Για παράδειγμα αν ταξιδεύετε με Trasmediterránea, μπορείτε να κάνετε check-in 7 ημέρες πριν από την αναχώρηση. Είναι σημαντικό να γνωρίζετε ότι μόλις κάνετε check-in με την συγκεκριμένη εταιρεία, δεν θα μπορείτε να κάνετε αλλαγές στην κράτησή σας. Αυτό ισχύει επίσης για την Trasmapi που εκτελεί δρομολόγια στα Κανάρια Νησιά.
Στην περίπτωση των ελληνικών ακτοπλοϊκών εταιρειών που ταξιδεύουν στα ελληνικά νησιά αυτό δεν ισχύει. Οι επιβάτες έχουν τη δυνατότητα να τροποποιήσουν την κράτησή τους ενώ έχουν ήδη κάνει check-in.